En middelsstor, lang og tynn, rødbrun trebukk. Oversiden er blank, tydelig punktert og fint hårete med lange, oppstående hår. Antennene er litt lengre enn kroppen, det innerste leddet noe fortykket. Pronotum er rundet, innsnevret ved roten, noe lengre enn bredt. Dekkvingene er smale og jevnbrede, rødbrune, rundet i spissen. Beina er nokså slanke, baklårene litt klubbeformede, leggene påfallende korte.